钦定古今图书集成/明伦汇编/官常典/第368卷 > 《大理寺箴》明·宣宗
## 钦定古今图书集成/明伦汇编/官常典/第368卷 > 《大理寺箴》明·宣宗

有虞用士，弼教明刑，秦汉相继，廷尉是称，命曰“大理。”
由景之世，暨于今兹。一以辅治，列之九卿，有翼有承。
鉴空衡平，视狱之成，简于五辟，以正刑罚。维过斯宥，
维义之合。刑不可赎，死不可生，惟尔是凭，不可不矜。
《易》简明慎，《书》戒钦恤。祗率勿违，乃德之吉。惟官惟反，
惟货惟来。终迷不复，乃祸之阶。粤昔苏公，式敬由狱，
以长。王国永命攸属。呜呼若人，悠悠我思。尔仪尔规，
服此戒辞。